ประกาศกรมสรรพสามิตประกาศกรมสรรพสามิตเรื่องหลักเกณฑ์ และเงื่อนไขการยกเว้นภาษีสรรพสามิตสำหรับน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย - มาเลเซีย[๑] อาศัยอำนาจตามความในประกาศกระทรวงการคลัง เรื่อง ยกเว้นภาษีสรรพสามิต(ฉบับที่ ๙๐) ลงวันที่ ๖ พฤษภาคม พ.ศ. ๒๕๕๔ อธิบดีกรมสรรพสามิตจึงกำหนดหลักเกณฑ์และเงื่อนไขการยกเว้นภาษีสรรพสามิตสำหรับน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย - มาเลเซีย ไว้ดังต่อไปนี้ข้อ ๑ ในประกาศนี้ผู้ประกอบอุตสาหกรรม หมายถึงผู้ประกอบอุตสาหกรรมตามพระราชบัญญัติภาษีสรรพสามิต พ.ศ. ๒๕๒๗ซึ่งได้ทำการผลิตน้ำมันดีเซลที่ใช้เป็นเชื้อเพลิงในเรือที่เดินทางไปกลับในเขตพื้นที่พัฒนาร่วมไทย - มาเลเซียน้ำมันดีเซล หมายถึงน้ำมันดีเซลที่ใช้เป็นเชื้อเพลิงในเรือเดินทางไปกลับระหว่างชายฝั่งกับแปลงสำรวจปิโตรเลียมต่างๆ ในเขตพื้นที่พัฒนาร่วมไทย - มาเลเซียสถานที่เก็บน้ำมันดีเซล หมายถึงสถานที่เก็บน้ำมันดีเซลเพื่อรอการนำไปใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย - มาเลเซียพื้นที่พัฒนาร่วม หมายความว่าพื้นที่พัฒนาร่วมไทย - มาเลเซีย ตามกฎหมายว่าด้วยองค์กรร่วมไทย - มาเลเซียองค์กรร่วม หมายความว่าองค์กรร่วมไทย - มาเลเซีย ตามกฎหมายว่าด้วยองค์กรร่วมไทย - มาเลเซียและให้หมายความรวมถึงผู้รับผิดชอบในการดำเนินการสำรวจปิโตรเลียม ณ แปลงสำรวจต่าง ๆในเขตพื้นที่พัฒนาร่วมที่ได้รับมอบหมายจากองค์กรร่วมเรือเดินทาง หมายถึงเรือที่เดินทางไปกลับระหว่างชายฝั่งกับแปลงสำรวจปิโตรเลียมต่าง ๆ ในเขตพื้นที่พัฒนาร่วมอธิบดี หมายความว่าอธิบดีกรมสรรพสามิตข้อ ๒ ให้ผู้ประกอบอุตสาหกรรมที่ประสงค์จะขอยกเว้นภาษีน้ำมันดีเซลที่ใช้เป็นเชื้อเพลิงในเรือที่เดินทางไปกลับในเขตพื้นที่พัฒนาร่วม ยื่นคำขอยกเว้นภาษี ตามแบบ Ex - JDA - ๐๑ ท้ายประกาศนี้ จำนวน๓ ฉบับ ต่อสรรพสามิตพื้นที่ ณสำนักงานสรรพสามิตพื้นที่แห่งท้องที่ที่โรงอุตสาหกรรมที่จะขอยกเว้นภาษีนั้นตั้งอยู่ก่อนนำน้ำมันดีเซลออกจากโรงอุตสาหกรรมเมื่อสรรพสามิตพื้นที่มีคำสั่งอนุมัติให้ยกเว้นภาษีแล้ว ให้คืนแบบ Ex - JDA -๐๑ จำนวน ๒ ฉบับ ให้แก่ผู้ประกอบอุตสาหกรรมข้อ ๓ ผู้ประกอบอุตสาหกรรมที่ประสงค์จะขอยกเว้นภาษีโดยขอนำน้ำมันดีเซลส่งไปยังสถานที่เก็บน้ำมันดีเซลให้ขออนุมัติสถานที่เก็บน้ำมันดีเซลต่อสรรพสามิตพื้นที่แห่งท้องที่ที่สถานที่เก็บน้ำมันดีเซลตั้งอยู่พร้อมรายละเอียดและเอกสารหลักฐานดังนี้(๑) ชื่อ ที่อยู่ของสถานที่เก็บน้ำมันดีเซล(๒) ชื่อเจ้าของหรือผู้มีอำนาจดำเนินการของสถานที่เก็บน้ำมันดีเซล(๓)แบบแปลนแผนผังของสถานที่เก็บน้ำมันดีเซลโดยให้ระบุหมายเลขถังเก็บน้ำมันดีเซลด้วย(๔)หลักฐานแสดงความยินยอมให้ใช้สถานที่เก็บน้ำมันดีเซลจากเจ้าของสถานที่เก็บน้ำมันดีเซลเพื่อให้เจ้าพนักงานสรรพสามิตเข้าไปทำการตรวจสอบน้ำมันดีเซลและบัญชีหลักฐานต่าง ๆภายในสถานที่เก็บน้ำมันดีเซลได้ตลอดเวลาข้อ ๔ ในกรณีที่สรรพสามิตพื้นที่มีคำสั่งอนุมัติให้ยกเว้นภาษีแล้วและจะมีการนำน้ำมันดีเซลที่ได้รับการยกเว้นภาษีออกจากโรงอุตสาหกรรมเพื่อนำไปใช้เป็นเชื้อเพลิงในเรือที่เดินทางไปกลับในเขตพื้นที่พัฒนาร่วมโดยตรงหรือเก็บไว้ที่สถานที่เก็บน้ำมันดีเซลให้ผู้ประกอบอุตสาหกรรมแจ้งเป็นหนังสือโดยตรงหรือโดยทางโทรสารให้เจ้าพนักงานสรรพสามิตผู้ควบคุมโรงอุตสาหกรรมทราบเพื่อทำการตรวจสอบชนิดและปริมาณน้ำมันดีเซลก่อนนำออกจากโรงอุตสาหกรรมให้เจ้าพนักงานสรรพสามิตตามวรรคหนึ่งผนึกดวงตรากรมสรรพสามิตที่ท่อทางรับ- จ่ายน้ำมันของยานพาหนะที่ใช้ขนส่งก่อนนำออกจากโรงอุตสาหกรรม เว้นแต่เป็นการขนส่งทางท่อเมื่อเจ้าพนักงานสรรพสามิตดำเนินการตามวรรคหนึ่งและวรรคสองแล้วให้บันทึกผลการตรวจสอบและลงลายมือชื่อรับรองการตรวจสอบในข้อ ๖ ของแบบ Ex - JDA -๐๑ จำนวน ๒ ฉบับ ที่ผู้ประกอบอุตสาหกรรมได้รับกลับคืนตามข้อ ๒ และให้เก็บไว้ ณสำนักงานสรรพสามิตของผู้ควบคุมโรงอุตสาหกรรมหนึ่งฉบับส่วนอีกหนึ่งฉบับให้กำกับไปกับน้ำมันดีเซลที่นำออกจากโรงอุตสาหกรรมข้อ ๕ การนำน้ำมันดีเซลที่ขอยกเว้นภาษีไปยังสถานที่เก็บน้ำมันดีเซลให้เจ้าพนักงานสรรพสามิตที่ทำการตรวจสอบน้ำมันดีเซลตามข้อ ๔แจ้งโดยทางโทรสารให้เจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ทราบข้อ ๖ ให้ผู้ประกอบอุตสาหกรรมจัดทำบัญชีแสดงการจำหน่ายน้ำมันดีเซล และการนำน้ำมันดีเซลไปเก็บพักไว้ ณสถานที่เก็บน้ำมันดีเซล ตามแบบท้ายประกาศนี้และรายงานให้สรรพสามิตพื้นที่ผู้ซึ่งอนุมัติให้ยกเว้นภาษีตามข้อ ๒ ทราบภายในวันที่ ๑๐ ของเดือนถัดไปข้อ ๗ ในกรณีที่จะมีการนำน้ำมันดีเซลเข้าเก็บ ณสถานที่เก็บน้ำมันดีเซลให้เจ้าของสถานที่เก็บน้ำมันดีเซลแจ้งเป็นหนังสือโดยตรงหรือโดยทางโทรสารให้เจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ทราบเพื่อไปทำลายดวงตรากรมสรรพสามิตและตรวจวัดปริมาณน้ำมันดีเซลก่อนนำเข้าเก็บณ สถานที่เก็บน้ำมันดีเซลโดยก่อนทำลายดวงตรากรมสรรพสามิตจะต้องตรวจสอบว่ามีสภาพผิดปกติหรือไม่หากปรากฏว่ามีสภาพผิดปกติให้รายงานต่อสรรพสามิตพื้นที่ผู้ซึ่งอนุมัติให้ยกเว้นภาษีตามข้อ ๒ ทราบทันทีเมื่อเจ้าพนักงานสรรพสามิตดำเนินการตามวรรคหนึ่งแล้วให้บันทึกผลการตรวจสอบและลงลายมือชื่อรับรองการตรวจสอบในข้อ ๗ ของแบบ Ex - JDA -๐๑ แล้วเก็บไว้ ณ สถานที่เก็บน้ำมันดีเซลข้อ ๘ ให้เจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ตามข้อ๕ จัดทำรายงานการตรวจสอบชนิดและจำนวนน้ำมันดีเซลที่รับเข้าเก็บในสถานที่เก็บน้ำมันดีเซลที่ตรวจวัดได้ทุกครั้งและรายงานให้สรรพสามิตพื้นที่ผู้ซึ่งอนุมัติให้ยกเว้นภาษีตามข้อ๒ ทราบภายในวันที่ ๑๕ของเดือนถัดจากเดือนที่มีการนำน้ำมันดีเซลเข้าเก็บในสถานที่เก็บน้ำมันดีเซลข้อ ๙ ในกรณีที่จะมีการนำน้ำมันดีเซลที่ได้รับการยกเว้นภาษีออกจากสถานที่เก็บน้ำมันดีเซลเพื่อนำไปใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมให้ผู้ประกอบอุตสาหกรรมแจ้งเป็นหนังสือโดยตรงหรือโดยทางโทรสารให้เจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ทราบเพื่อทำการตรวจสอบชนิดและปริมาณน้ำมันดีเซลก่อนนำออกจากสถานที่เก็บน้ำมันดีเซลพร้อมทั้งจัดทำใบต่อแบบ Ex - JDA - ๐๑ จำนวน ๒ ฉบับเมื่อเจ้าพนักงานสรรพสามิตดำเนินการตามวรรคหนึ่งแล้วให้บันทึกผลการตรวจสอบและลงลายมือชื่อในใบต่อแบบ Ex - JDA - ๐๑ ทั้ง ๒ ฉบับที่ผู้ประกอบอุตสาหกรรมจัดทำขึ้นตามวรรคหนึ่งและให้เก็บไว้ ณสถานที่เก็บน้ำมันดีเซลหนึ่งฉบับ ส่วนอีกหนึ่งฉบับให้ดำเนินการตามข้อ ๑๖กรณีที่เห็นสมควรอธิบดีหรือผู้ซึ่งอธิบดีมอบหมายจะสั่งให้เจ้าพนักงานสรรพสามิต ไปควบคุมดูแลการเดินทางไปกลับของเรือเดินทางณ แปลงสำรวจต่าง ๆ ในเขตพื้นที่พัฒนาร่วมก็ได้ข้อ ๑๐ ผู้ประกอบอุตสาหกรรมที่ขอยกเว้นภาษีน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วม จะต้องเติมสาร Marker ในน้ำมันดีเซลที่ขอยกเว้นภาษีก่อนนำออกจากโรงอุตสาหกรรมหรือสถานที่เก็บน้ำมันดีเซล แล้วแต่กรณีโดยปฏิบัติตามระเบียบที่อธิบดีกำหนดและต้องปฏิบัติตามระเบียบกรมสรรพสามิตที่กำหนดเกี่ยวกับการขนย้ายน้ำมันและผลิตภัณฑ์น้ำมันซึ่งออกตามมาตรา ๒๒ (๓) แห่งพระราชบัญญัติภาษีสรรพสามิต พ.ศ. ๒๕๒๗ข้อ ๑๑ ให้ผู้ประกอบอุตสาหกรรมดำเนินการให้เจ้าของสถานที่เก็บน้ำมันดีเซลจัดทำบัญชีประจำวันแสดงการรับ -จ่ายน้ำมันดีเซลที่นำไปใช้เป็นเชื้อเพลิงในเรือเดินทางและงบเดือนแสดงการนำน้ำมันดีเซลไปใช้เป็นเชื้อเพลิงในเรือเดินทางตามแบบท้ายประกาศนี้ โดยบัญชีประจำวันต้องจัดทำให้แล้วเสร็จภายใน ๓ วันนับแต่วันที่มีเหตุต้องลงรายการเกิดขึ้นและให้เก็บรักษาไว้ประจำณ สถานที่เก็บน้ำมันดีเซล พร้อมทั้งเอกสารประกอบการลงบัญชีนั้นสำหรับงบเดือนให้รายงานต่อสรรพสามิตพื้นที่ผู้ซึ่งอนุมัติให้ยกเว้นภาษีตามข้อ ๒และเจ้าพนักงานสรรพสามิตตามข้อ ๗ ภายในวันที่ ๑๕ ของเดือนถัดไปข้อ ๑๒ ผู้ประกอบอุตสาหกรรมที่นำน้ำมันดีเซลไปเก็บไว้ยังสถานที่เก็บน้ำมันดีเซลต้องส่งน้ำมันดีเซลไปใช้เป็นเชื้อเพลิงในเรือเดินทางภายใน ๖เดือนนับแต่วันที่นำน้ำมันดีเซลออกจากโรงอุตสาหกรรมข้อ ๑๓ ให้ผู้ประกอบอุตสาหกรรมจัดทำใบกำกับการเดินทางตามแบบท้ายประกาศนี้กำกับไปกับเรือเดินทางทุกครั้งและดำเนินการให้องค์กรร่วมลงชื่อรับรองการเดินทางในใบกำกับการเดินทางดังกล่าวข้อ ๑๔ กรณีจ่ายน้ำมันดีเซลออกจากโรงอุตสาหกรรมเพื่อใช้เป็นเชื้อเพลิงในเรือที่เดินทางไปกลับในเขตพื้นที่พัฒนาร่วมโดยตรง ให้ผู้ประกอบอุตสาหกรรมส่งแบบ Ex - JDA -๐๑ที่เจ้าพนักงานสรรพสามิตลงลายมือชื่อรับรองการตรวจสอบแล้วต่อสรรพสามิตพื้นที่ผู้ซึ่งอนุมัติให้ยกเว้นภาษีตามข้อ๒ ภายใน ๓๐ วันนับแต่วันที่นำน้ำมันดีเซลออกจากโรงอุตสาหกรรมพร้อมหลักฐาน ดังนี้(๑) ใบกำกับการเดินทางตามข้อ ๑๓ ที่องค์กรร่วมลงลายมือชื่อรับรองแล้ว(๒) สำเนาใบแสดงรายการและราคาสินค้าข้อ ๑๕ กรณีนำนํ้ามันดีเซลไปเก็บไว้ที่สถานที่เก็บน้ำมันดีเซลให้ผู้ประกอบอุตสาหกรรมส่งแบบ Ex - JDA - ๐๑ที่เจ้าพนักงานสรรพสามิตลงลายมือชื่อรับรองการตรวจสอบแล้วต่อสรรพสามิตพื้นที่ผู้ซึ่งอนุมัติให้ยกเว้นภาษีตามข้อ๒ ภายใน ๓๐ วันนับแต่วันที่นำน้ำมันดีเซลเข้าเก็บในสถานที่เก็บน้ำมันดีเซลเมื่อนำน้ำมันดีเซลออกจากสถานที่เก็บนํ้ามันดีเซลตามข้อ ๙ แล้วให้ผู้ประกอบอุตสาหกรรมจัดส่งเอกสารหลักฐาน ดังนี้(๑) สำเนาใบต่อแบบ Ex - JDA - ๐๑ ซึ่งได้รับการตรวจสอบและลงลายมือชื่อรับรองความถูกต้องจากเจ้าพนักงานสรรพสามิตแล้ว(๒) ใบกำกับการเดินทางตามข้อ ๑๓ ที่องค์กรร่วมลงลายมือชื่อรับรองแล้ว(๓) สำเนาใบแสดงรายการและราคาสินค้าให้สรรพสามิตพื้นที่ผู้ซึ่งอนุมัติให้ยกเว้นภาษีตามข้อ๒ ภายใน ๓๐ วันนับแต่วันที่นำน้ำมันดีเซลออกจากสถานที่เก็บน้ำมันดีเซลข้อ ๑๖ กรณีน้ำมันดีเซลที่ตรวจได้ตามข้อ๗ มีจำนวนน้อยกว่าจำนวนที่ตรวจวัดได้ตามข้อ ๔ วรรคหนึ่ง เกินกว่าร้อยละ ๐.๕ผู้ประกอบอุตสาหกรรมต้องชำระภาษีสำหรับน้ำมันดีเซลตามจำนวนที่สูญหายหรือขาดจำนวนไปพร้อมเบี้ยปรับและเงินเพิ่ม ในอัตราภาษีที่ใช้บังคับ ณวันที่ความรับผิดในอันจะต้องเสียภาษีเกิดขึ้นเว้นแต่มีเหตุอันสมควรซึ่งได้รับความเห็นชอบจากสรรพสามิตพื้นที่ผู้ซึ่งอนุมัติให้ยกเว้นภาษีตามข้อ๒กรณีน้ำมันดีเซลที่ได้รับการยกเว้นภาษีที่รับเข้าเก็บในสถานที่เก็บน้ำมันดีเซลเกิดการสูญหายหรือขาดจำนวนไปในสถานที่เก็บน้ำมันดีเซลเกินกว่าร้อยละ๐.๕ ผู้ประกอบอุตสาหกรรมต้องชำระภาษีน้ำมันดีเซลตามจำนวนที่สูญหายหรือขาดจำนวนไปพร้อมเบี้ยปรับและเงินเพิ่มในอัตราภาษีที่ใช้บังคับ ณวันที่ความรับผิดในอันจะต้องเสียภาษีเกิดขึ้นเว้นแต่มีเหตุอันสมควรซึ่งได้รับความเห็นชอบจากสรรพสามิตพื้นที่ผู้ซึ่งอนุมัติให้ยกเว้นภาษีตามข้อ๒ข้อ ๑๗ ให้ผู้ประกอบอุตสาหกรรมและเจ้าของสถานที่เก็บน้ำมันดีเซลจัดทำบัญชีประจำวันและงบเดือนตามแบบรายงานดังกล่าวข้างต้นตามวิธีเข้าก่อนออกก่อน(FIFO)ข้อ ๑๘ ในกรณีผู้ประกอบอุตสาหกรรมมิได้ปฏิบัติตามประกาศนี้ในข้อใดข้อหนึ่งให้ถือว่าน้ำมันดีเซลนั้นไม่ได้รับสิทธิในการยกเว้นภาษีสรรพสามิตให้ผู้ประกอบอุตสาหกรรมมีหน้าที่ต้องชำระภาษี พร้อมทั้งเบี้ยปรับและเงินเพิ่มตามจำนวนน้ำมันดีเซลนั้นในอัตราภาษีที่ใช้บังคับณ วันที่ความรับผิดในอันจะต้องเสียภาษีที่เกิดขึ้นข้อ ๑๙ ให้ผู้อำนวยการสำนักมาตรฐานและพัฒนาการจัดเก็บภาษี๒ เป็นผู้รักษาการและวินิจฉัยสั่งการตามประกาศนี้ข้อ ๒๐ ประกาศนี้ให้ใช้บังคับตั้งแต่วันถัดจากวันออกประกาศเป็นต้นไปประกาศณ วันที่ ๒๓ มกราคม พ.ศ. ๒๕๕๕เบญจา หลุยเจริญอธิบดีกรมสรรพสามิต[เอกสารแนบท้าย]๑. คำขอยกเว้นภาษีสำหรับน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย-มาเลเซีย ตามมาตรา ๑๐๓ แห่งพระราชบัญญัติภาษีสรรพสามิตพ.ศ. ๒๕๒๗ (Ex-JDA-๐๑)๒. ใบต่อแบบ Ex-JDA-๐๑ (ใบตัดบัญชีการนำน้ำมันดีเซลออกจากสถานที่เก็บน้ำมันดีเซล)๓. บัญชีประจำวันแสดงการรับ-จ่ายน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย-มาเลเซีย ณ สถานที่เก็บน้ำมันดีเซล ชื่อ............................... ระหว่างวันที่ ............ เดือน.............พ.ศ. ........๔. บัญชีแสดงรายการจำหน่ายน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย-มาเลเซีย ผู้ประกอบอุตสาหกรรม................................................ ประจำเดือน........................พ.ศ. .........๕. งบเดือนแสดงการนำน้ำมันดีเซลไปใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย-มาเลเซีย ณ สถานที่เก็บน้ำมันดีเซลชื่อ.......................................................... ประจำเดือน......................พ.ศ. .........๖. ใบกำกับการเดินทางน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย-มาเลเซีย ตามมาตรา ๑๐๓ แห่งพระราชบัญญัติภาษีสรรพสามิตพ.ศ. ๒๕๒๗(ดูข้อมูลจากภาพกฎหมาย)ปริยานุช/ผู้จัดทำ๒๐ กุมภาพันธ์๒๕๕๕ชาญ/ผู้ตรวจ๒๔ กุมภาพันธ์๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๓๕ ง/หน้า ๑๙/๑๔ กุมภาพันธ์ ๒๕๕๕